ગત અઠવાડિયે લખ્યુ હતું કે 1 લાખ 45 બાળકો ગંભીર કુપોષણથી પીડાય છે એ આપણી સમસ્યા છે અને એનો અર્થ સીધો અર્થ એ પણ કે એટલી માતાઓ પણ ગંભીર કુપોષણથી પીડાય છે કેમકે આ દેશની પરંપરા છે સ્ત્રી બધાને જમાડીને જમે છે. આ આપણો પ્રોબ્લેમ છે. પર્યાવરણનો કચ્ચરઘાણ વળી ગયો છે અને ખેડૂતો આત્મહત્યાઓ કરવા મજબુર બને છે એ આપણી અસલી સમસ્યા છે. જેમને મળવાપાત્ર છે એવા આદિવાસીઓ અને દલિતો ખેતમજૂરો-ભાગિયા તરીકે કૂટાય છે અને જમીનો રાતોરાત બીજે જ ગાયબ થઈ જાય છે એ આપણી મૂળ સમસ્યા છે.